Geitekillingen og ulven

En geitekilling hadde forvilla seg bort fra flokken sin og ble jaga av en ulv. Da han skjønte at han kom til å bli fanga, vendte han seg mot ulven og sa:

«Min herre, jeg vet at jeg ikke kan hindre deg fra å spise meg. Og derfor, siden jeg får slikt et kort liv, ber jeg deg om å la det være så lystig som det kan bli. Kan du ikke spille noen toner jeg kan danse til før jeg dør?»

Ulven hadde ingen innvendinger mot å ha litt musikk før middag. Så han tok ut fløyta si og begynte å spille, mens geitekillingen dansa foran ham. Ikke mange minuttene var gått før hundene som vokta flokken hørte lyden, og de kom for å se hva som foregikk. Ikke før hadde øynene deres falt på ulven før de tok opp jakta og drev ham bort.

Mens han løp av gårde, sa ulven til geitekillingen: «Jeg får som jeg fortjener. Jeg er en slakter av yrke, og burde ikke ha blitt fløytist for din skyld.»

Ikke la noe distrahere deg fra din hensikt.

Lastet fra: EventyrForAlle.no

Les og hør kjente og ukjente eventyr,

gratis på norsk.

En fabel kreditert grekeren Æsop (ca. 620 – 564 f.Kr.). (Offentlig eiendom - public domain)

Norsk oversettelse: Karl-Robert Rønning

Basert på:

- Engelske oversettelsen The Kid And The Wolf av V. S. Vernon Jones fra Aesop's Fables, 1912 (gutenberg.org) (Offentlig eiendom - public domain)

- Engelske oversettelsen The Wolf And The Kid fra The Æsop for Children, 1919 (gutenberg.org) (Offentlig eiendom - public domain)

Dette verket er lisensiert under følgende Creative Commons lisens: Navngivelse-DelPåSammeVilkår 4.0 Internasjonal. For å se en kopi av denne lisensen, besøk http://creativecommons.org/licenses/by-sa/4.0/.

Illustratør: Milo Winter (1888-1956)

Kilde: The Æsop for Children, 1919 (childrenslibrary.org)

Dette arbeidet er fri for kjente opphavsrettsrestriksjoner.

Table of Contents

Geitekillingen og ulven

Rettigheter og info